**METODE TIL FOKUSERING:** FIND DRØMMEN FOR NETVÆRKSARBEJDET

Drømmen i netværksarbejde

* Drømmen for netværksarbejdet består af dine og deltagernes ønsker og visioner for den fremtidige velfærd på området.
* Drømmen består også af de værdier vi ønsker at skabe, når vi forfølger vores fremtidige velfærd. Hvilke værdier forfølger vi, når vi skaber nye forandringer – eller omvendt, hvilke forandringer kan være med til at forfølge vores ønskede værdier? Drømmen består altså også af en eller flere af de værdier.
* Drømme skal drømmes STORT! Hvad der ikke er muligt i dag, kan I gøre muligt i fremtiden.
* Drømmen har ikke én enkel løsning, og I kan ikke forudsige hvordan I vil nå drømmen fra jeres nuværende udgangspunkt – det er heller ikke meningen.

**Hvad er metoden særligt velegnet til?**

Når temaet skal fokuseres sammen med netværkets deltagere, kan det være en god idé at lede efter muligheder, potentialer og udvikle fælles visioner for temaet og det I sammen skal skabe. Det skaber energi og fællesskab, når I sammen udvikler visioner for det arbejde I påbegynder i netværket.

**Hvad skal du bruge for at udføre metoden?**

Øvelsen tager omkring 30-60 minutter alt efter hvor mange deltagere du har med i netværket og hvor længe du fornemmer der er behov for dialog. Øvelsen skal give plads til alle netværksdeltagernes dømme om forandring, så alle perspektiver bliver hørt.

* Kuglepenne eller tuscher
* Et stykke papir/planche pr. netværksdeltager
* post-its
* Evt. tape eller lærertyggegumme (elefantsnot)

**Hvordan gør I?**

1) Hver netværksdeltager får et stykke papir, hvorpå de skriver deres vigtigste drøm for netværksarbejdet. Husk at være konkrete – fokus er på hvad hver enkelt deltager drømmer om i forhold til jeres netværkstema*.*

2) Roker papiret en gang til højre, så hver deltager sidder med en andens drøm. Byg videre på drømmen i 2-4 minutter pr. runde via post-its som sættes på papiret. Fortsæt således, til hver deltager har læst og bygget videre på alle drømme.

3) Hver netværksdeltager præsenterer nu sin egen drøm med de nye perspektiver på.

4) Drømmene hænges op på væggen/lægges på bordet så alle kan se dem. Ud fra de forskellige drømme skal netværksdeltagerne finde mønstre – hvor er de enige? Hvor har de forskellige forståelser af drømmen? Som netværksleder skal du her understøtte at deltagerne nærmer sig en fælles forståelse af drømmen.

5) Saml op på drøftelsen og fremhæv de væsentlige pointer i forhold til drømmen. Skriv gerne de væsentlige pointer op på en planche, så det er tydeligt for alle hvilken retning netværksarbejdet arbejder mod.

6) Efter drøftelsen er det en god idé at skrive drømmen ned, så I sammen kan vende tilbage til den i løbet af netværksarbejdet. Brug skemaet på næste side, når du beskriver den drøm eller de drømme, i besluttede at forfølge i netværksarbejdet.

|  |
| --- |
| **BESKRIV DRØMMEN FOR JERES NETVÆRKSARBEJDE** |
| **Hvad er jeres drøm for netværksarbejdet?** |
| **Hvorfor har I valgt at arbejde med netop denne drøm i netværksarbejdet?** |
| **Hvordan hænger drømmen sammen med netværkets tema?** |
| **Hvilke værdier relaterer sig til den drøm som netværket blev fælles om?** Få inspiration til hvilke værdier der kan skabes i netværk i fase 0 om værdi og evaluering, eller læs mere om værdier i netværk på hjemmesiden. |